Henrich Neumann

Hjob Henrich Neumann (1914–1983) var en norsk vitenskapsmann og motstandsmann. 

 Liv og virke 
Han tok latinartium ved Stabekk gymnas i 1933 og magistergraden i geologi i 1939. Neumann arbeidet med sin doktorgrad da Norge ble okkupert. Med kun tre ukers verneplikt som ballast gikk han inn i motstandsarbeidet i Telemark. Neumann måtte flykte til Sverige i 1943, men kom i 1944 tilbake til landet som nestkommanderende i Milorg distrikt XII (Kongsvinger) under dekknavnet Einar «Sivert» Amundsen.

Neumann avla sin doktorgrad om Kongsbergs sølvforekomster i 1945. I 1947 flyttet han til Storbritannia, der han i tre år var universitetslektor i Leeds. Han vendte hjem til stillingen som førstekonservator ved Mineralogisk-Geologisk Museum på Tøyen, var i 1954/55 gjesteprofessor ved University of Indiana, og ble i 1966 professor i mineralogi, krystallografi og petrografi. Neumann prioriterte deretter universitetspolitisk arbeid, blant annet som dekanus ved matematisk-naturvitenskapelig fakultet 1971-74 og som preses i Det norske vitenskapsakademi, samt arbeid med boken Norges mineraler (1985).

Henrich Neumann er far til Jørgen Henrich Neumann, Iver B. Neumann og Tove Helene Neumann.

 Bibliografi 
 Silver deposits at Kongsberg (the mineral assemblage of a native silver-cobat-nickel ore type), Aschehoug (1944) 
 Norges mineraler, Universitetsforlaget (1985)

 Fotnoter 

 Referanser 

 Litteratur 
 Neumann, Henrich Holst og Neumann, Hans Jørgen (2008): Familien Neumann Annen utg.
 Vokes, Frank M. (1985): «Henrich Neumann In Memoriam» Norsk Geologisk Tidsskrift 3, (1985)

Kategori:Norske geologiprofessorer